
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara bilansist mahakandmist. Mahakantavaks varaks on raadio internet ja server.
Vastavalt Inseneribüroo Stanislav Domov 14.12.2012. a koostatud tehnilise seisukorra aktile on seadmed, mille baasil on ehitatud raadio internet, kokkusobimatud kaasaegsete juhtmevaba side standartidega ning neid ei saa kasutada suure andmeedastuskiirusega kanalite loomiseks. Alates optilise andmeedastusvõrgu kasutuselevõtmisest on raadio interneti seadmed kasutusest maas ning nende hooldust ei teostata. Seadmete taastamine pole võimalik, kuna nende tootmine on lõpetatud, varuosad puuduvad ning seadmed ei vasta kaasaegsetele andmeedastusvõrkudele esitatavatele nõuetele.
Vastavalt Argo Electronics OÜ 20.12.2012. a koostatud tehnilise seisukorra aktile on server (Intel Pentium II baasil) vananenud, kontsentraator on vananenud ja ei tööta. Kasutamise võimatuse tõttu soovitatakse nimetatud seade maha kanda.

Küsimused on arutatud Narva Linnavalitsuse linnavarakomisjoni 30.01.2013. a istungil (protokolli nr 1 punktid 8 ja 9). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Linnavalitsuse Kultuuriosakonna bilansis olev vara kõlbmatuks:

· Raadio Internet, inventari nr 155500-010-00, soetamisaeg 01.12.1999. a, bilansiline maksumus 23 591,65 eurot, kulum 100%;
· Intel Server Rosewood ja koncentrator, inventari nr 155500-009-00, soetamisaeg 1998. a, bilansiline maksumus 5 980,21 eurot, kulum 100%.

3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

